จังหวัดอากิตะ

จังหวัดอากิตะ () เป็นจังหวัดในประเทศญี่ปุ่น ตั้งอยู่บริเวณภาคโทโฮกุซึ่งอยู่ในภาคตะวันออกเฉียงเหนือของญี่ปุ่น มีเมืองหลวงของจังหวัดได้แก่อากิตะ

 ภูมิศาสตร์และการปกครอง 
จังหวัดอากิตะตั้งอยู่ทางตอนเหนือของเกาะฮนชูNussbaum, Louis-Frédéric. (2005). "Provinces and prefectures" ใน ; "โทโฮกุ" ใน . มีอาณาเขตติดกับทะเลญี่ปุ่นทางทิศตะวันตก จังหวัดอาโอโมริทางทิศเหนือ จังหวัดอิวาเตะทางทิศตะวันออก จังหวัดมิยางิทางทิศตะวันตกเฉียงใต้ และจังหวัดยามางาตะทางทิศใต้

จังหวัดอากิตะมีลักษณะคล้ายสี่เหลี่ยมผืนผ้า มีความยาวตั้งแต่เหนือจรดใต้ 181 กิโลเมตร และตะวันออกจรดตะวันตก 111 กิโลเมตร มีภูเขาโออุเป็นหลักเขตจังหวัดทางธรรมชาติทางทิศตะวันออก และมีภูเขาเดวะทอดตัวขนานกันในตอนกลางของจังหวัด มีคาบสมุทรโองะเป็นจุดเด่นบริเวณชายฝั่งของจังหวัด ภูมิอากาศมีอากาศหนาวเย็นโดยเฉพาะในบริเวณที่ห่างไกลชายฝั่ง

 เขตการปกครอง 
+ แผนที่จังหวัดอากิตะแสดงเขตการปกครองต่าง ๆ  
จังหวัดอากิตะประกอบด้วย 13 นคร 6 อำเภอ 9 เมือง และ 3 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 13 นครในจังหวัดอากิตะมีพื้นที่รวมกัน 9,340.10 ตารางกิโลเมตร หรือคิดเป็นร้อยละ 80.26 ของพื้นที่จังหวัด และมีประชากรรวม 925,806 คน หรือคิดเป็นร้อยละ 90.49 ของประชากรทั้งจังหวัด

 นคร 
 นคร  ภาษาญี่ปุ่น  โรมาจิ  พื้นที่(ค.ศ. 2017)  ประชากร(ค.ศ. 2015)  ความหนาแน่น(คน/ตร.กม.) คาซูโนะ  鹿角市  Kazuno-shi  707.52  32,038  45 คาตางามิ  潟上市  Katagami-shi  97.72  33,083  339 คิตะอากิตะ  北秋田市  Kitaakita-shi  1,152.76  33,224  29 เซ็มโบกุ  仙北市  Senboku-shi  1,093.56  27,523  25 ไดเซ็ง  大仙市  Daisen-shi  866.77  82,783  96 นิกาโฮะ  にかほ市  Nikaho-shi  241.13  25,324  105 โนชิโระ  能代市  Noshiro-shi  426.95  54,730  128 ยูซาวะ  湯沢市  Yuzawa-shi  790.91  46,613  59 ยูริฮนโจ  由利本荘市  Yurihonjō-shi  1,209.59  79,927  66 โยโกเตะ  横手市  Yokote-shi  692.80  92,197   อากิตะ (เมืองหลวง)  秋田市  Akita-shi  906.07  315,814  349 โองะ  男鹿市  Oga-shi  241.09  28,375   โอดาเตะ  大館市  Ōdate-shi  913.22  74,175  81 ทุกนคร  9,340.10  925,806  99

 อำเภอ เมือง และหมู่บ้าน 
จังหวัดอากิตะมี 6 อำเภอ โดยแต่ละอำเภอมีเขตการปกครองต่าง ๆ ดังนี้

 อำเภอ  เมือง/หมู่บ้าน  ภาษาญี่ปุ่น  โรมาจิ  พื้นที่(ค.ศ. 2017)  ประชากร(ค.ศ. 2015)  ความหนาแน่น(คน/ตร.กม.)   鹿角郡  Kazuno-gun  201.70  5,339  26 คาซูโนะ  เมืองโคซากะ  小坂町  Kosaka-machi  201.70  5,339  26   北秋田郡  Kitaakita-gun  256.72  2,381  9 คิตะอากิตะ  หมู่บ้านคามิโกอานิ  上小阿仁村  Kamikoani-mura  256.72  2,381  9   仙北郡  Senboku-gun  168.34  20,279  120 เซ็มโบกุ  เมืองมิซาโตะ  美郷町  Misato-chō  168.34  20,279  120   南秋田郡  Minamiakita-gun  499.98  23,639  47 มินามิอากิตะ  เมืองโกโจเมะ  五城目町  Gojōme-machi  214.92  9,463  44 มินามิอากิตะ  เมืองอิกาวะ  井川町  Ikawa-machi  47.95  4,986  104 มินามิอากิตะ  เมืองฮาจิโรงาตะ  八郎潟町  Hachirōgata-machi  17.00  6,080  358 มินามิอากิตะ  หมู่บ้านโองาตะ  大潟村  Ōgata-mura  170.11  3,110  18   山本郡  Yamamoto-gun  764.26  27,746  36 ยามาโมโตะ  เมืองฟูจิซาโตะ  藤里町  Fujisato-machi  282.13  3,359  12 ยามาโมโตะ  เมืองมิตาเนะ  三種町  Mitane-chō  247.98  17,078  69 ยามาโมโตะ  เมืองฮัปโป  八峰町  Happō-chō  234.14  7,309  31   雄勝郡  Ogachi-gun  434.46  17,929  41 โองาจิ  เมืองอูโงะ  羽後町  Ugo-machi  230.78  15,319  66 โองาจิ  หมู่บ้านฮิงาชินารูเซะ  東成瀬村  Higashinaruse-mura  203.69  2,610  13 ทุกเมืองและหมู่บ้าน  2,275.45  97,313  43

 เศรษฐกิจ 
เศรษฐกิจยังคงประกอบอุตสาหกรรมดั้งเดิม เช่น การเกษตร การประมง และป่าไม้ อากิตะมีชื่อเสียงในเรื่องสาเก เป็นเหตุทำให้คนหนุ่มสาวนิยมออกเดินทางไปประกอบอาชีพในต่างพื้นที่ เช่น โตเกียว และเมืองใหญ่อื่น ๆ

ประเพณี – วัฒนธรรม – เทศกาล
จังหวัดอาคิตะ เป็นดินแดนแห่งตำนานเรื่องเล่าขาน และเป็นแห่งสุดท้ายที่ยังคงอนุรักษ์วิถีชีวิตขนบประเพณีโบราณอยู่ รวมถึงหัตถกรรมพื้นเมืองที่ยังคงไว้ ภายใต้ความเจริญและอารยธรรมสมัยใหม่ที่หลั่งไหลเข้ามาอยู่ตลอดเวลา

เทศกาลนามาฮาเงะ เซะโดะ (NamahageSedo Festival) เป็นงานเทศกาลที่จัดขึ้นทุกเดือนกุมภาพันธ์ที่ศาลเจ้าชินซาน (Shinzan) ในคิทาอุระ (Kitaura) เมืองโอกะ (Oga) เทศกาลนี้รวมเหตุการณ์ของนามาอาเกะและพิธีกรรมชินโตแบบดั้งเดิมที่เรียกว่า เทศกาลเซโดะ ที่จัดขึ้นที่ศาลเจ้าเดียวกันในวันที่ 3 มกราคม ในช่วงต้นของเทศกาลนี้มีการจัดพิธีกรรมชินโต ประกอบด้วย ยุโนะมาย (Yunomai) ซึ่งนักบวชแสดงดนตรีและการเต้นรำชินโตและชินกามะไซ "Chinkamasai" ซึ่งนักบวชชำระผู้เยี่ยมชมด้วยการโรยน้ำร้อนลงบนพวกเขา "Namahage Consecration" หรือ การทำให้นามาฮาเกะเป็นสิ่งศักดิ์สิทธ์ เป็นสถานที่ที่เด็กๆ จะได้เยี่ยมชมศาลเจ้าและทำเครื่องแต่งกายให้บริสุทธิ์เพื่อที่จะเป็น "เทพเจ้าแห่งความดุร้าย" ก่อนที่จะไปเยี่ยมบ้านของผู้คน หลังจากนั้น นามาฮาเกะจะทำการเยี่ยมชมและจัดการแสดงบนเวทีในวันสิ้นปี การแสดงบทสนทนาระหว่างนามาฮาเกะและครอบครัวในภาษาพื้นเมืองของอะกิตะที่ติดสำเนียงแข็งแกร่งดูเหมือนจะตลกมากที่ทำให้ผู้ชมในพื้นที่หัวเราะ" หลังจากการแสดงเต้นรำของนามาฮาเกะและเสียงตีกลองนามาฮาเกะที่ทรงพลังได้ทำการเริ่มขึ้น ไม่นานนามาฮาเกะก็ลงมาจากภูเขา พวกเขาเดินขบวนไปทั่วสถานที่อย่างกล้าหาญพร้อมกับถือคบเพลิง ในเวลานี้ฟางที่ร่วงหล่นจากเครื่องแต่งกายของนามาฮาเงะกล่าวกันว่านำโชคมาให้ ในตอนท้ายของเทศกาลนามาฮาเกะจะมีลักษณะที่ไม่ซ้ำกันสำหรับแต่ละภูมิภาคจากนั้นเหล่านามาฮาเกะก็จะวิ่งเข้าไปในสถานที่จัดงาน นามาฮาเกะสนุกกับการโต้ตอบกับผู้คนผ่านการถ่ายภาพกับพวกเขาหรือบางครั้งได้มีการอุ้มเด็กขึ้นโดยไม่บอกสัญญาณใดเพื่อทำให้พวกเขาหวาดกลัว

เทศกาลคันโต (Kanto Festival) หรือ เทศกาลโคมไฟจัดขึ้นในวันที่ 3 – 6 เดือนสิงหาคมเป็นงานเทศกาลแข่งขันทักษะการบังคับเสาไม้ไผ่ที่ประดับประดาด้วยพวงโคมไฟ จะใช้โคมไฟที่ทำจากโครงกระดาษนำมาประกอบต่อกันโดยมีท่อนไม้ไผ่สูงลิบลิ่วกว่า 10 เมตรเป็นโครงแขวนโคม และผู้ถือจะใช้ศีรษะและมือทำให้พวงโคมไฟแต่ละอันทรงตัวอยู่ได้ โดยที่ใช้วิธีคล้ายกับการเล่นกายกรรมและขณะเดินก็จะต้องมีการโชว์ลีลาหวาดเสียวด้วยการใช้ส่วนต่างๆ ประคองโครงและพวงโคมไฟให้สมดุลทั้งวางไว้บนศีรษะ หัวไหล่ หน้าผาก แขน และส่วนอื่นๆ แล้วแต่ตามความสามารถของผู้ถือเพื่อเรียกเสียงปรบมือและเสียงฮือฮาจากผู้ชม โดยในงานมีการใช้คันโตรวมทั้งสิ้นกว่าหนึ่งหมื่นโคม

งานเทศกาลดอกไม้ไฟโอมาการิ (Omagari Fireworks Festival) ได้ชื่อว่าเป็น “งานเทศกาลดอกไม้ไฟที่ยิ่งใหญ่ที่สุดในประเทศญี่ปุ่น” เพราะนักประดิษฐ์ดอกไม้ไฟจากทั่วประเทศจะมารวมตัวเพื่อประชันฝีมือ นักท่องเที่ยวจะได้สัมผัสกับเสน่ห์ของดอกไม้ไฟนับหมื่นนัดที่กระจายอยู่บนท้องฟ้า งานเทศกาลนี้จัดให้มีขึ้นในวันเสาร์สุดท้ายของเดือนสิงหาคมของทุกปี

สถานที่ท่องเที่ยว
ชมปีศาจหิมะ (Snow Monster) ที่สกีรีสอร์ท (Ani Ski Resort) ซึ่งเป็นปรากฏการณ์ธรรมชาติที่หาชมได้เพียงไม่กี่แห่งในโลก ในช่วงประมาณเดือนมกราคม-ต้นมีนาคม ที่หิมะตกเยอะปกคลุมต้นสนจนเกิดเป็นรูปร่างคล้ายกับปีศาจ

 อ้างอิง 

 แหล่งข้อมูลอื่น 




อากิตะ
หมวดหมู่:ภาคโทโฮกุ